વેદ અને ઉપનિષદો પછી રચાયેલા પુરાણોમાં નાગની ઘણી રસપ્રદ વાતો ને પ્રસંગો મળી આવે છે તેમાં નાગને દેવશ્રેણીમાં મૂક્યા છે. નાગદેવતાની ઉપાસનાનું વિવરણ પણ એમાં આપ્યું છે. શેષનાગને વિષ્ણુ સ્વરૂપે વર્ણવ્યા છે. મત્સ્ય પુરાણમાં પ્રયાગસ્થ કમ્બલ અને અશ્વતર નાગોની ઉપાસનાનો નિર્દેશ છે. વેદોત્તર ગ્રંથોમાં મહાભારતને મૂકી શકાય. જેમાં પુરાણોની જેમ નાગનું આવાસ પાતાળ બતાવ્યું છે. શેષનાગને વિષ્ણુ સ્વરૂપે વર્ણવ્યા છે.